Nyeste Skilderie af Kiøbenhavn, 1824-09-18
Det er ovenfor antaget, at 17 Mill. Sedler hos os ville gaae med fuld Værdie, om nu flere, eller om ikke saa mange, kunde det, vedkommer egentligt ikke meget Udførelsen af den betegnede Fremgangsmaade; thi skulde det første være Tilfældet, saa er Skaden ved at de vare bragte ned til denne Sum ikke større, end at de Sedler, som flere kunde gaae, at de siden paany kunde udgives, og er det sidste Tilfældet, saa skulde Seddelmassen dog alligevel have været bragt ned til denne Sum, nemlig til 17 Mill., og det var da endog godt, at det paa denne Maade lettere og hurtigere var skeet. Hvorvidt det ellers er antageligt, at 17 Mill. Sedler hos os ville kunne gaae med fuld og fast Værdie, da mangler det mig paa tilstrækkelige Data, til blot nogenledes at kunne bedømme dette, men rimeligst maa det dog forekomme, at de ikke ville kunne det. J et Land, hvor Sedlerne ikke ere indskrænkede til de høist nødvendige, hvilket de naturligviis ikke ere, hvor de circulere under deres paalydende Værdie, der er det ligefrem, at Omstændigheder kunne bidrage til at give dem en høiere eller lavere Værdie, og til saadanne maa regnes, om der enten er overflødigt eller om utilstrækkeligt Sølv eller Banco tilfals, og da nu i længere Tid dette første ved de udenlandske Laan maa have været Tilfældet, men vore Sedler desuagtet ikke have circuleret med større Værdie end omtrent for 17 Mill., saa er det rimeligt, at naar engang denne Falbyden af Banco ikke alene ophører, men endog gaaer over til Søgning derefter, at vore Sedler da ikke ville kunne gaae med Værdie for 17 Mill. Sølv. Hvad der imidlertid igjen meget kunde modvirke denne Omstændighed, er, om Sedlerne til den Tid skulde blive et mere almindeligt Betalingsmiddel end for Øieblikket er Tilfældet, saa ikke alene alle de Gager og Lønninger, som nu afgjøres med Sølv, men ogsaa Tolden og desuden saa mange andre Betalinger, med Sedler skulde afgjøres; thi da er det ligefrem, at eftersom det alene er, fordi der er Brug for Sedlerne som Penge, at de have Værdie som saadanne, at der maa kunne gaae Sedler, eller at Sedlerne maae kunne gaae, for en saa meget større Værdie, som der er større Brug for dem. Hvor der nu til alle de Betalinger, som skulle afgjøres med Sølv, ogsaa maa bruges eller henligge Sølv til samme, der var det nødvendigt, hvis disse skulde afgjøres med Sedler, at der da maatte bruges eller henligge Sedler istedetfor Sølvet dertil; men herved (nemlig at et større Antal Sedler gjordes nødvendigt) vilde det samme bevirkes, som nu ved at et lige tilsvarende Antal Sedler inddrages. I et Land derfor, som har Sedler at inddrage, indsees ikke Nytten, men snarere kun Skade af, paa denne Maade at holde Sølv i Landet, thi det kan kun foraarsage, at der bliver saa mange flere Sedler at inddrage, og at det altsaa maa vare saa meget længer inden man kommer til det fuldkomne Pengevæsen, og hvad ellers Nødvendigheden deraf angaaer, saa er denne vist mindre, imedens man kan gjøre Sedlerne bedre, end dengang man endog maatte lade dem blive slettere. Til den udenlandske Handel, hvor man ellers har saa meget at bestille med Fordelen af det Sølv, som man kan holde i Landet, kan dette Sølv, næsten slet ikke komme til nogen Nytte, thi saalænge som det i Landet er nødvendigt til de Betalinger, som der ere at afgjøre dermed, saa er dette Sølv ogsaa nødsaget til at blive i Landet hertil, og kan ikke til noget andet gaae ud deraf. Jeg veed derfor ikke, hvorfra det bifald kommer, som kan skjænkes den Sølv Circulation, der saaledes kunde vedligeholdes ved Siden af Sedler, som endnu staae under deres paalydende Værdie, skulde det være, fordi det maaske ansees for nødvendigt, eller idetmindste for gavnligt, at der dog existerede noget fastere at contrahere i, end de foranderlige Sedler, saa ikke at tale om, at denne større Fasthed næsten ligesaa godt kunde haves ved Sølvværdien, saa kan den i Almindelighed heller ikke komme uden Creditorerne tilgode. En saadan Sølvcirculation, kan, som sagt, kun skade Seddelvæsenet, og hvad samme angaaer, som et Middel til at skaffe Sølv, ind i Landet, saa har den vel meget mere været skikket til at skaffe det ud deraf; thi regnes dette Sølv, ikke at være der under 5 pC., og kun faaet 70 for 100, saa varer det ikke ti Aar, forinden ligesaa meget, og ikke tyve Aar, inden dobbelt saa meget igjen til Renter alene er gaaet ud af Landet, og skyldes endda ligefuldt 100, hvor der kun vare komne 70 ind. - Dette maa være nok, angaaende det Spørgsmaal om, og i alt Fald ogsaa om hvorledes, 17 Mill. Sedler kunne komme til at gaae her i Landet, saaledes som de, som Penge burde det; dersom de ikke kunde det, saa har jeg tænkt mig den Besparelse, som ved den betegnede Fremgangsmaade kunde gjøres, især derfor af Vigtighed, fordi ved den formentligen saa meget vilde vindes, som endvidere kunde udfordres til strax at bringe Seddelmassen ned til en saadan Sum, at den i alle Tilfælde sikkert vilde kunne circulere, thi uagtet jeg ikke heller her, hvis det skulde vise sig at 17 Mill. ikke kunde gaae for fulde, selv skulde ansee det for saa ubetinget nødvendigt, at der igien kun var at inddrage paa Sedlerne, saa tør jeg dog ikke antage, at det paa nogen anden Maade vilde skee.